钦定古今图书集成/理学汇编/文学典/第118卷 > 方南龙
## 钦定古今图书集成/理学汇编/文学典/第118卷 > 方南龙

按《苏州府志》：“南龙，字起潜，昆山人，凤元孙。事母能养
志，不使知贫急，兄弟之难，弗惜以身家殉。幼即工诗，
读书于新渎里，数年不入城市，为制艺，出入《风雅》。补
邑诸生。值明季，无意于进取，鼎革后，遂弃举子业，野
服幽栖，日与同志唱酬论文以为乐。性耿介，亲戚中
有富贵而不好礼者，虽同里绝不往来。年八十二，无”
病而卒。所著有《竹居诗稿》《来玉堂词稿》，辑录“诗馀、图
谱。”